
[bookmark: _Hlk238030584]«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2021 ԹՎԱԿԱՆԻ ՀՈՒԼԻՍԻ 15-Ի N 1135-Ա ՈՐՈՇՄԱՆ ՄԵՋ  ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ ԿԱՐԾԻՔՆԵՐԻ

	1. ՀՀ ֆինանսների նախարարություն
	09.11.2026թ․

	
	N 04/26-2/28686-2026

		Ի կատարումն ՀՀ փոխվարչապետի 04/11/2026թ. թիվ /03.98/38830-2026  հանձնարարականի, ուսումնասիրելով կից ներկայացված ՀՀ կառավարության որոշման նախագիծը՝ հայտնում ենք, որ պայմանագրով նախատեսված աշխատանքների ծավալների ավելացման և պայմանագրով նախատեսված աշխատանքների փոխարինման արդյունքում ներառված նոր աշխատանքների ծավալների դիմաց ըստ կատարողականների վճարումներն պետք է իրականացվեն պայմանագրով նախատեսված վճարումների կատարման գործակցով:
	Ընդունվել է ի գիտություն

	2․ ՀՀ արդարադատության նախարարություն
	05.11.2026թ․

	
	N /27.3.2/58314-2026

	Վերոգրյալից ելնելով և նկատի ունենալով, որ «Կանժիլստրոյ» ՍՊԸ-ի հետ 26.11.2020 թվականին կնքված կապալային աշխատանքների պետական գնման N ՀՀՔԿ-ԲՄԱՇՁԲ-20/13 պայմանագիրը լուծվել է, ուստի Նախագծի 1-ին կետի 1-ին ենթակետով նոր խմբագրությամբ շարադրվող Որոշման 4-րդ կետի 1-ին ենթակետի նախատեսումն ունի վերանայման կարիք, նկատի ունենալով նաև, որ նշված իրավահարաբերությունն, ըստ էության, ավարտվել է։
Միաժամանակ, նկատի ունենալով, որ նախատեսված փոփոխությունը տեխնիկական բնույթի չէ, դրանով, ըստ էության, տրվում է նոր թույլտվություն Նախագծի 1-ին կետի 1-ին ենթակետով նոր խմբագրությամբ շարադրվող Որոշման 4-րդ կետի 2-րդ ենթակետով նախատեսված պայմանագրում փոփոխություն կատարելու համար, ուստի անհրաժեշտ է Նախագծի նախաբանում հղում կատարել նաև համապատասխան թույլտվությունն տրամադրելու համար լիազորող նորմին։
	Չի ընդունվել
Նախատեսված փոփոխությունը հենց տեխնիկական բնույթի է: Ավելին, որևէ բովանդակային փոփոխություն այդ դրույթում չի կատարվում, այլ նույնությամբ կրկնվում է, այլ ուղղակի ենթակետը դառնում է պարբերությունը՝ պայմանավորված այն հանգամանքով, որ նույն օբյեկտի մասով ևս մեկ պայմանագրի մասին է դրույթ է ավելացվում որոշման մեջ:

	3. ՀՀ քաղաքաշինության կոմիտե
	04.11.2026թ.

	
	N 01/16.4/17875-2026

	«Հայաստանի Հանրապետության կառավարության 2021 թվականի հուլիսի 15-ի N 1135-Ա որոշման մեջ փոփոխություն կատարելու մասին» ՀՀ կառավարության որոշման նախագծի վերաբերյալ ՀՀ քաղաքաշինության կոմիտեն դիտողություններ ու առաջարկություններ չունի։
	Ընդունվել է ի գիտություն

	4. ՀՀ վարչապետի աշխատակազմի իրավաբանական վարչություն
	

	
	

	Նախագծի 1-ին կետով նախատեսվում է թույլատրել ՀՀ քաղաքաշինության կոմիտեին՝ կատարել պայմանագրով նախատեսված որոշ աշխատանքների փոխարինում այլ բնութագրեր ունեցող աշխատանքներով և ձեռք բերվող աշխատանքների և ծառայությունների  ծավալների ավելացում՝ փոփոխություններ կատարելով գնման պայմանագրերում՝  չկիրառելով ՀՀ կառավարության 2017 թվականի մայիսի 4-ի N 526-Ն որոշմամբ հաստատված կարգի 56-րդ կետի 2-րդ և 3-րդ ենթակետերի պահանջները: Այս առումով հարկ է նկատի ունենալ, որ «Գնումների մասին» օրենքի 25-րդ հոդվածի նախկին խմբագրության համաձայն՝ արգելվում է փոփոխել պայմանագրով նախատեսված ապրանքների, աշխատանքների և ծառայությունների բնութագրերը: 2025 թվականի հոկտեմբերի 24-ի ՀՕ-336-Ն օրենքի համաձայն՝ պայմանագրով նախատեսված ապրանքների, աշխատանքների և ծառայությունների բնութագրերի փոփոխման դեպքերը և կարգը սահմանում է Հայաստանի Հանրապետության կառավարությունը: Հաշվի առնելով վերը նշվածը, գտնում ենք, որ նախագիծը չի համապատասխանում «Գնումների մասին» օրենքի պահանջներին:
	Ընդունվել է ի գիտություն

